ครม. เห็นชอบในหลักการให้กระทรวงคมนาคมสำรวจพื้นที่เวนคืนที่ดินในเขตโครงการก่อสร้างรถไฟฟ้าความเร็วสูงเชื่อมสามสนามบิน
ครม. เห็นชอบในหลักการให้กระทรวงคมนาคมสำรวจพื้นที่เวนคืนที่ดินในเขตโครงการก่อสร้างรถไฟฟ้าความเร็วสูงเชื่อมสามสนามบิน ก่อนออกเป็นพระราชกฤษฎีกากำหนดเขตที่ดิน เพื่อบังคับใช้เวนคืนที่ดินต่อไปนายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีเห็นชอบมอบหมายให้กระทรวงคมนาคมสำรวจเส้นทางพื้นที่เพื่อออกพระราชกฤษฎีกาในการเวนคืนที่ดินในโครงการก่อสร้างรถไฟฟ้าความเร็วสูงเชื่อมสามสนามบิน โดยมีพื้นที่ที่ต้องเวนคืนทั้งในส่วนที่เป็นหน่วยงานรัฐและพื้นที่ประชาชน แบ่งเป็น 3 เส้นทาง(3 จุด) คลอบคลุมประมาณ 20 ตำบล(แห่ง) ในหลายจังหวัด อาทิ พื้นที่บางส่วนในเขตแขวงคลอง 3 ประเวศ , แขวงลาดกระบัง หนองปรือ บางพลี จังหวัดสมุทรปราการ ตำบลบางเตย ตำบลวังตะเคียน ตำบลบ้านใหม่ อำเภอเมืองฉะเชิงเทรา อำเภอสัตหีบ จังหวัดชลบุรี ตำบลท่าฉาง จังหวัดระยอง เป็นต้น โฆษกประจำสำนักนายกรัฐมนตรี กล่าวอีกว่า   ในแต่ละพื้นที่ที่จะต้องเวนคืนที่ดินมีความจำเป็นที่แตกต่างกันไป อย่างไรก็ตามไม่ได้มีกำหนดระยะเวลา แต่ทั้งนี้ได้ให้การรถไฟแห่งประเทศไทย (รฟท. )กระทรวงคมนาคม ดำเนินการสำรวจในเรื่องนี้ให้เป็นไปอย่างรอบคอบและเรียบร้อย โดยร่วมกับกระทรวงมหาดไทยในการสำรวจเส้นทางและพื้นที่ที่เกี่ยวข้อง